LidanRubinov/Halacha-QA huggingface dataset:
שאלה: איך להגיע לאמונה בה : אני לא מצליחה לאמין בה. אני כל היום עושה עברות. בבקשה תגיד לי מה לעשות.
תשובה: ב"ה אני מאוד מאוד מבין אותך. החטאים האלו ממש קשים לנו, ואנו כל כך רוצים להפסיק אותם, אך מרגישים שזה ממש לא הולך. דע לך חביבי, שברור לי שאתה מאמין בה', אחרת כל הדברים לא היו קשורים אליך. רק אדם שמרגיש קשור לה' חש גם את הקושי לא להצליח לשמור את עצמו מעבירות. אתה מאמין בה' וזה מאוד מאוד חשוב. אתה קשור לה', וה' אוהב אותך מאוד מאוד. וזו זכות גדולה מאוד. וודאי שיש מה לתקן, יש מה להתקדם, אבל חשוב מאוד שתדע שיש לך את הבסיס, ושה' איתך ועוזר לך. גם אם הנפילות בחטאים גורמות לך להרגיש שאתה לא תצליח, דע לך, שלכל אחד יש את הקשיים שלו ואת ההתמודדויות שלו, אך אנו יכולים להתגבר עליהם. אחד מהדברים החשובים כדי להתקדם נכון ולהצליח זה לא להיות לבד. כשאדם מנסה לבד להתקדם, מאוד מאוד קשה לו. לכן חשוב מאוד שיעזרו לך, ידריכו אותך, ואולי אפילו תהיה עם אנשים שיחד איתך מתחזקים ומתאמצים, זה מאוד מאוד עוזר. היום יודעים שאחד מהדברים החשובים לכל אחד להתקדם זו קבוצת תמיכה, קבוצה שיחד מנסים להתקדם. אשמח מאוד להיות איתך בקשר אישי, ולעזור לך בכל מה שאתה צריך, בהדרכה, בקישור לאנשים שישמחו לעזור לך, במסגרת שתעזור לך, וממש בכל מה שתרצה. תרגיש חופשי לפנות אלי בכל שאלה ובקשה ואשמח. בברכת עלה והצלח, הרב יצחק גרינבלט zahig1 gmail.com
שאלה: לימודי חול (תקשורת) בכיתה מעורבת בנים בנות: לכבוד הרב, האם מותר ללמוד תקשורת לשם הצגת עמדות ציוניות ערכיות בכיתה מעורבת נשים עם גברים במכללת ליפשיץ (דתית)?
תשובה: יש בזה בעיה, ואפשר ללכת למקום לימודים נפרד. אם את יושבת רק ליד נשים ואין לך עסק עם הגברים, זה לא מצב אידיאלי אבל לא חייבים להחמיר עד כדי כך. אבל לכתחילה לא נכון לעשות זאת.
שאלה: האם יש טעם לקיום מצוות על ידי מסורתי: לכבוד הרב, א) אני קורא בכל יום בע"ה את פרקי התהילים היומיים, האם אני חייב לקרוא אתם לבדי או שמותר לי קרוא אותם עם החזן בהקלטה? ב) אני מסורתי, הולך בשבתות לבית כנסת, מניח תפילין בכל יום אבל לא שומר באופן מלא, האם זה אומר שכל המצוות שלי בטלות בזה שאני מחלל? כי חבר אמר שהוא שמע שכן. לכבוד הרב.
תשובה: ב"ה שמחתי מאוד לקבל את שאלתך, לראות את הרצון הנפלא שלך לומר תהילים, להתפלל, להניח תפילין ועוד. אני בטוח שה' מאוד שמח על כל מה שאתה עושה, ואני מברך אותך שתזכה להמשיך ולשמוח בכל הדברים האלו, להרגיש את החשיבות שבהם ולהתקדם איתם הלאה. כדי להמשיך את מה שאתה עושה, חשוב שתנצל את כל האפשרויות שקיימות לך, כגון לקרוא עם חזן בהקלטה. אין כל בעיה בכך, אלא זהו כלי שיכול לעזור ואם כן, למה לא להשתמש בו? אחד מהדברים החשובים שצריך תמיד לזכור, שכל מצוה שאדם עושה יש לו זכות גדולה מאוד, וגם אם יש דברים שעדיין הוא לא מקיים אותם, אין בכך פגיעה במה שהוא כן עושה. חשוב להעריך את מה שעושים, ולא להתרגש יתר על המידה ממה שלא עושים, אלא לשאוף להתקדם, לשאוף להמשיך ולעלות מעלה מעלה. כל התעלות יש בה שמחה גדולה, כל התעלות יש בה תועלת שאדם זוכה לעשות את השינוי שבתוכו, שהוא זוכה לחיות יותר ויותר את הקשר עם אבינו שבשמים.המשך להתקדם, המשך לעשות מה שאתה עושה, והוסף לימוד תורה, במסגרות שנות, בעצמך, על ידי ספרים, בשיעורים באיזור שלך, ועוד ועוד. אני מאמין שדבר זה יעשה לך טוב ותרגיש איתו טוב. אשמח להיות בקשר ולהמשיך לעזור בכל מה שאוכל. הרב יצחק גרינבלט
שאלה: תספורת לאחר ל"ג בעומר: האם לאחר ל"ג בעומר, ניתן להסתפר?
תשובה: בארץ ישראל הרוב נוהגים להסתפר לאחר ל"ג בעומר. יש הנוהגים כמנהג האר"י הקדוש שלא להסתפר עד לערב שבועות ויש הנוהגים שלא להסתפר מר"ח אייר ועד לשלושת ימי ההגבלה. עשה כמנהג הורייך.
שאלה: ברכות על מיני מזונות לפי הרב אליהו זצ"ל: הייתי שמח שמי שיענה לי על השאלה יהיה בקיא בספר בא"ח ובפסקיו של ממשיך דרכו הרב מרדכי אליהו זצ"ל שלפי פסקיהם אני הולך בחסדי השם השאלות: 1.לפי שיטת הרב מרדכי אליהו מה מברכים על לחוח (מאכל תימני) ברכה ראשונה וברכה אחרונה ובמקרה שהתשובה מזונות לפי שיטת הרב אם אכלתי לחוח בכמות של קביעות סעודה האם אני מברך ברכת המזון או לא? 2.אם אכלתי ג חנון בכמות של קביעת סעודה האם לפי שיטת הרב מרדכי אליהו זצ"ל אני מברך ברכת המזון או לעולם מעין שלוש ומה הטעם לדבר?? 3.ראיתי הלכה שבה הרב מרדכי אליהו אומר שמברכים על פיצה המוציא ודבר זה קשה לי מכיוון שראיתי בבא"ח פרשת פינחס שנה א הלכה כ שרבנו יוסף חיים כותב כך:"איזה נקרא פת כיסנין לכ"ע היינו עיסה שנלושה בדבש או בחמאה או בחלב או בשמן או במי פירות ויין או בשאר משקים, והיה הרוב דבש או חמאה וכיוצא והמיעוט קמח ה"ז פת כיסנין לכ"ע דמברך עליה במ"מ וברכה מעין שלש, וכן ה"ה פת העשוי כמין כיסין שקורין בערבי סמבוס"ך שממלאים אותם קודם אפייתם בסוכ"ר עם שקדים או עם אגוזים או שאר מיני פירות ותבלין, אע"פ שהעיסה עצמה נלושה במי בלבד ואע"פ שאפויים בתנור בלי שום משקה אפ"ה נחשבים פת כיסנין לכ"ע דמברך עליהם במ"מ וברכה מעין ג : אבל עיסה שנלושה במים לבד ועשה ממנה קודם אפייתה כמין כיסין ומלאם בשר או דגים או גבינה אין זה פת כיסנין לכ"ע, יען די"א כיון דבשר וגבינה ודגים הם בלא"ה באים ללפת את הפת אין מבטלים את העיסה מתורת לחם, דשאני מאותם כיסין שממלאים באגוזים וסוכ"ר ושאר פירות דאין דרך ללפת בהם הפת, ויש חולקין וס"ל כיון דאין דומין ללחם גמור יש להם דין כיסנין ומברכין עליהם במ"מ וברכה מעין שלש, וכן עיסה שנלושה במים בלבד ואינה מתובלת ואינה ממולאת אלא שעושים אותה עוגות יבשות וכוססין אותה לתאבון, הנה גם בזה יש פלוגתא הנז, ולענין הלכה נקטינן בין בזה ובין בזה לברך במ"מ וברכה מעין ג." עד כאן דבריו מכאן אנו רואים שעל עיסה שיש לה כיסים וממלאים אותה בגבינה מברכים עליה מזונות ומה שונה הפיצה שהרב מרדכי אליהו כתב לברך עליה המוציא? מראש על התשובות
תשובה: 1. לא ידוע לי איך מכינים את הלחוח. 2. אם יש הרבה שמן בזמן שמכינים את הג'חנון הוא נחשב למבושל ומברכים מזונות ועל המחיה, ורק אם יש במחבת מעט מאוד שמן אז יש לברך המוציא וברכת המזון אם אכלו מעל קביעות סעודה. 3. כיון שעיסה הממולאה בצורת כיס איננה רגילה לכן היא שונה מפיצה ששמים עליה גבינה ורגילים לקחת פרוסת לחם עם גבינה עליה ולעשותה באפיה בדרך הנקראת טוסט וזהו דרכה ולכן ברכתה המוציא.
שאלה: הדלקת נרות שבת לפני הזמן: ברצוני לשאול כמה אפשר להקדים את הדלקת הנרות ועדיין לברך על כך, כגון: אם כניסת שבת בלוחות ב19:05 מתי הכי מוקדם שאפשר להדליק?
תשובה: מי שמקבל שבת בהדלקת נרות יכול להדליק מפלג המנחה, שזה שעה ורבע זמנית לפני השקיעה. אני מצרף לך קישור ללוח השנה שבאתר ובו יש זמני פלג המנחה: לחץ כאן. הרב בנימין בבמרגר
שאלה: כיבוי הפלטה בחג השבועות: השנה חג השבועות חל במוצאי שבת וכך יוצא שכבר אין צורך בפלטת השבת. האם ישנה אפשרות שחיבור הפלטה יעשה מלכתחילה ע"י שעון שבת ובזמן שהפלטה כבויה, לדוגמא: בשעה 15:00 בצהרי שבת, אפשר יהיה לדחות את הדלקתה של הפלטה עד לזה שהיא לא תדלק בכלל מאותו הרגע או אפילו שתידלק רק לזמן מועט? אודה לתשובתך לפני החג כי בעלי אינו שומר שבת ואני כן ואני חוששת שיכבה אותה בצאת השבת.
תשובה: כשהפלטה כבויה מותר ללחוץ על הלחצנים של השעון על מנת להאריך את זמן כבויה. אך לא להפסיק את פעולת השעון עצמו.
שאלה: מיהו פלטי בן ליש: האם ניתן לקבל מידע על פלטי בן ליש וגילגולו?
תשובה: המידע על פלטי בן ליש הוא באמת דל מאוד. שמו מופיע בספר שמואל א' (כה, מד). שאול נתן לו את בתו מיכל, אשת דוד, לאשה לאחר לאחר שגירש את דוד. כשכבש דוד את המלוכה דרש להחזיר לו את מיכל וקשתה על פלטי בן ליש הפרידה ממנה (שמואל ב' ג, טו-טז). ח מציינים לשבח את העובדה שלא חי עמה חיי אישות בכל אותן שנים (ראה סנהדרין כ ע"א). בספר "סדר הדורות" (ערך רבי מתיא בן חרש) מובא דבר מופלא: רבי מתיא היה גלגול של פלטי בן ליש שלקח את מיכל בת שאול שהיתה ראויה לדוד המלך, בציווי שאול המלך ונעץ חרב בינו לבינה שלא ליגע בה, ועם כל זה לא היה לו לעכבה אצלו, זהיה לו לומר לשאול המלך אין אני רוצה לקחת אותה.ולכן רצה עתה (רבי מתיא בן חרש) לתקן דבר זה, ונתגלגל ענין זה לידו (שהשטן ביקש לנסות אותו והעמיד לפניו אישה יפה ביותר. כדי לא להכשל ביקש רבי מתיא מתלמידיו אש ומסמרים ועיוור את עצמו. ראה ילקוט שמעוני לפרשת ויחי) כדי שיצער עצמו ויעוור עיניו. ושניהם, פלטי ומתיא, היו ניצוץ של יוסף הצדיק ע"ה. שנזכה לשמור על עינינו ממראות אסורות ולהרגילן לראות בטוב ה'.
שאלה: בעיות הלכתיות שמתעוררות לגרפיקאית בבית דפוס: שאלתך: אשתי גרפיקאית בבית דפוס ועלו לה כמה שאלות: א. האם יש בעיה לעבוד בתור גרפיקאית בבית דפוס בו התוכנות לעיצוב גרפי "לא חוקיות", כלומר ידוע לה שלא נרכשו כדין (שאלה דומה אולי-האם למזכירה מותר לעבוד במקום שלא רכש תוכנות אופיס כדין)? ב. אם בעל הבית מבקש לשם הכנת הזמנה לחתונה, להשתמש בתור בסיס לעיצוב, בהזמנה אחרת שלא עוצבה בבית הדפוס (לא ידוע אם המעצב שלה מקפיד על כך, אבל האומדנא של אשתי היא שהיא לא הייתה רוצה שישתמשו בדברים שהיא הכינה בלי לשאול אותה), האם מותר לשמוע לו סתם כך? ומה הדין כאשר יש חשש שאי ציות יגרור יחסים פחות טובים או יגרור חשש לפיטור? ג. האם ניתן להפנות לספר שעוסק בשאלות כאלו (כך אוכל להגיע לעוד מקורות)?
תשובה: יש ספר בשם "עמק המשפט" ח"ד עוסק בזכויות יוצרים. בנוגע לשאלתך, אם יהיה הזדמנות להחליף עבודה למקום שמתנהל לפי דעת רוב הפוסקים כך ראוי אולם כל עוד שאין אופציה סבירה אחרת נראה שאינה חייבת לעזוב מקום עבודתה. סברתי היא משום שלמרות שלרוב הדעות באמת אסור להשתמש בתוכנה שאינה קנויה יש דעות שהתירו. הנושא של זכויות יוצרים הוא מורכב וכמעט בכל שאלה יהיו מחלוקות. למעשה מוטל חיוב השאלה על בעל הבית. מכיוון שיכל גם לקבל תשובה של היתר אין זה מוטל על השכיר ואין הוא מוגדר ממש כמסייע לדבר עבירה. ובמיוחד הדברים נכונים במקום שכבר העביר את התוכנה אל רשותו, שיש רבים שאומרים שהאיסור הוא פעולת הלקיחה אולם לאחר מכן אין להגדיר את התוכנה כרכוש גנוב. אם כן היא לא משתמשת עתה בדבר שאינו של בעל הבית אלא היה אסור לבעל הבית לעשות זאת. זו עבירה שלו אבל היא אינה נוגעת עתה באיסור.
שאלה: לבסס את האמונה והדת: איך אני אהיה בטוח שמה שאומרים המוסלמים לא נכון? שהתורה זויפה ושיש דברים שבני אדם הוסיפו בלי אישור הא-ל? הרי אני קורא לפעמים מה הם כותבים ואני מבולבל לגמרי. אני רוצה ציטוט מהתורה שהנביא משה אמר שלא ישתנה בתורה דבר ולא סתם מישהו ששמע שהוא אמר לפני מאתיים שנה. מה כתוב בתורה על הנביא האחרון שיהיה? האם זה נכון מה הם אומרים שיהודים באי הערב בזמנו חפשו אותו להרוג אותו כי הם ידעו שהוא הנביא? אני משתגע. יש דברים שהרבנים לא עונים לי ונותנים לי להסחף מהיהדות!!!
תשובה: אימייל שגוי.
שאלה: כשרות בבית מלון במרוקו: כבוד הרב! ביולי אנו נוסעים למרוקו לטיול שורשים ואנו מתארחים בבתי מלון חצי פנסיון. שאלתי! היות ואנו דתיים מה מותר לנו לאכול בארוחת הבוקר ומה לא, כמו כן, האם מותר לנו לאכול דגים במלון?
תשובה: וברכת ד' בהצלחה בטיול ושיהיה לתועלת. בדגים יש איסור בישולי עכו"ם, על כן אין לאכול דגים. אפשר לאכול ירקות ופירות חיים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לחזור בי ממכר של הדירה: הסכמתי למכור לדייר שלי שהיה בשכירות את כל תכולת הדירה, היות ואני גר ועובד בחו"ל לפחות לשנתיים הבאות מבחינתי, קרה לי אונס שאשתי פיתחה מחלה שבגללה אני מוכרח לחזור לארץ לצורך טיפולים ולכך אני רוצה לשמור את הרהיטים שחשבתי למכור. האם זה בגדר מי שפרע? הדייר עוד לא העביר לי שום ת אלא הסכים על המחיר שהיה מאוד זול.
תשובה: כאשר אדם מוכר דבר ובעת המכירה הוא מזכיר שכל מה שהוא מוכר זה בגין נסיעה או מעבר דירה וכו', אזי אם קרה שלא הצליח מעבר הדירה המכירה מתבטלת. דבר זה מופיע בגמרא קידושין מ"ט: ובשולחן ערוך חושן משפט סימן ר"ז. בתוספות שם (ד"ה "דברים שבלב" ) הסבירו מדוע לא צריכים במקרה זה להתנות תנאי במכירה ככל משפטי התנאים (תנאי כפול וכו') ומתי כן צריכים. אמנם, בטור דייק מדברי רש"י שכל דין זה נאמר דווקא במוכר שדהו או קרקעותיו או דירתו ששם מוכח שאין אדם עושה זאת אלא בשביל מעבר, אבל במוכר מטלטלים צריך לעשות תנאי כפול כל משפטי התנאים,מכיון שאין הוכחה לכך שהאדם עשה את המכר רק בסיבת המעבר שהרי אדם יכול למכור מטלטליו גם בסיבות שונות, וכן פסק הרמ"א בסימן ר"ז סעיף ג'. נראה לענ"ד במקרה שלך, שאם הזכרת את סיבת מכירת המטלטלים, מעבר לחו"ל, ובאופן של מכירת כל תכולת הדירה, שדבר זה מקובל בד"כ בעת מעבר מקום ולא נהוג סתם כך, גם הרמ"א יכול להיות שיודה שדין זה כקרקעות. נוסיף לכך את הנתון שהרי המכירה לא התקיימה בפועל וגם לא ניתן הכסף, ולכן אין דין "מי שפרע" במקרה הנ"ל אלא רק "אין רוח חכמים נוחה הימנו" (סימן ר"ד), ובדרך כלל כאשר ישנה סיבה משמעותית לחזרה אין חל דין זה. לכן נראה למסקנה שאין כל חשש בחזרתך מהרצון למכור. רפואה שלמה!
שאלה: קימה משבעה סמוך לשבועות: קרובת משפחתי נפטרה ביום שבת והקבורה הייתה ביום א. מה דין סיום השבעה כאשר חג השבועות חל ביום א, שבוע לאחר הפטירה. האם השבעה מסתיימת ביום שישי? האם רק עולים לקבר ביום שישי ונוהגים מקצת אבלות בשבת?
תשובה: תנוחמו מן השמים בשאר אבלי ציון וירושלים. האבילות מסתיימת ביום שבת בבוקר ועם כניסת השבת נוהגים את מנהגי האבילות בצנעה. עולים לקבר לאחר חג השבועות.
שאלה: חימום אוכל בשבת לצורך סעודת ליל שבועות: האם מותר להניח את האוכל על הפלטה בשבת אחר הצהרים ושעון שבת יפעיל את הפלטה לאחר זמן? השאלה נשאלה בהמשך לשאלה "חימום אוכל משבת לחג השבועות"
תשובה: בשבת הדבר שנוי במחלוקת במחלוקת. ביום טוב מותר לכוון שעון שבת לכוון אותו לתחילת החג. חג שמח.
שאלה: סיור למנהרות הכותל על חשבון בית הכנסת: לכבוד רב אנו מתגוררים במושב שבו קיימים כ-200 משפחות. יש לציין כי רוב האוכלוסיה הינה חילונית ואין בה ייצוג דתי רב. אנו מצליחים לקיים מניין בכל השבתות ובל התפילות וכחלק מהליך הגיבוש של האנשים אנו רוצים לבצע סיור גיבוש למנהרות הכותל ולאחר מכן לקיים סעודה. שאלותי הם: 1. האם מותר מבחינה הלכתית להוציא כסף מתרומות של בית הכנסת עבור סיור זה? 2. האם ניתן לבצע זאת בנסיבות מסויימות, כגון: שליחת מכתבים לכלל תושבי היישוב ולהציג בפנהם את האפשרות להצטרף? 3. האם בכלל ניתן לבצע סיור זה ללא ח"ו שיהיה כאן מצב של גזל? אם כן, כיצד? וראש חודש טוב
תשובה: צריך לדעת לשם מה ניתן הכסף. אם הכסף ניתן רק לאחזקת בית הכנסת, אסור להשתמש בו לסיור. אבל אם הוא ניתן לכלל הפעילויות סביב בית הכנסת, יהיה מותר. צריך לשאול את הנותן על דעת מה הוא נתן את הכסף.
שאלה: מזוזה במקום עבודה חילוני: לכבוד הרב, התתחלתי לעבוד במקום חדש. העבודה היא במבנה שלו יש שתי פתחים. עד עכשיו לא הותקנה בו מזוזה ועכשיו המעסיק שאל אותי אם אני רוצה שתהיה שם מזוזה ושהוא מוכן לשלם עליה. למרות שהוא הדגיש כי הוא ממש לא מאמין בזה והוא עושה את זה רק בשבילי. (הוא איתאיסט). שאלותיי הם: האם בכלל לי יש חובה לדאוג שתהיה שם מזוזה, כאשר את שאר העובדים ואת המעסיק זה לא מעניין? שני הפתחים שנמצאים בשימוש - האם שניהם חייבים? אני אשכנזי ואף המעסיק אשכנזי, אולם חלק מהעובדים האחרים ספרדיים. האם אני צריך לקנות לו דוקא מזוזות אשכנזיות (שמחירם יקר יותר משמעותית) או שאפשר להסתפק בספרדיות שכן למעסיק אין שום מנהג אבות שהוא דבק בו?.
תשובה: חובת המזוזה חלה על הבעלים ולא על העובדים. לכן לא משנה אם אתה אשכנזי או ספרדי. לכן לא משנה מבחינתך איזו מזוזה תיקבע, מזוזה ספרדית היא כשרה. יפה עשית שהנך מזכה את הבעלים במצווה.
שאלה: ספק חמץ שלא נמכר לפני הפסח: לרבנים לפני הפסח מכרתי את החמץ שברשותי כדין. במעמד המכירה ציינתי את כתובתי בבית וברח מזכרוני לכלול גם את מה שיש לי במשרד באותה מכירה. במשרד יש לי חבילות של סוכריות MUST ללא סוכר (בטעם קפה ובטעם יוגורט-תות ויוגורט-אוכמניות) שכאמור לא ציינתי בפירוש במכירה. לפי המרכיבים אני לא יכול לדעת אם הן כוללות חמץ או לא. האם עלי לזרוק אותן או שניתן להשתמש?
תשובה: סוכריות הם לא חמץ, אפילו שנוהגים לא לאוכלם בפסח, לכן אין חשש.
שאלה: שימוש בפלטה לשבת: מחילה כבוד הרב.הבנתי שהרב סבור ששימוש בפלטה זה כמו צליה, האם הרב סובר שאסור להשתמש בפלטה לשבת? אני יודעת שהרב אליהו זצ"ל לא היה משתמש בפלטה. האם באמת אסור להשתמש בפלטה בשבת או שזה חומרה? השאלה נשאלה בהמשך לשאלה "איסור הטמנה בפלטה"
תשובה: החום של פלטה הוא רק משמר חום אבל לא מבשל. כמובן שמותר לשים על הפלטה רק דברים מבושלים ולא דבר שחום הפלטה יכשיר אותו לאכילה.
שאלה: להכניס ברכון בבית הכסא: כשאדם רוצה להקפיד ולברך כשהוא יוצא מבית הכסא אבל במקום ציבורי, למשל, איננו יכול להשאיר את חפציו בחוץ, כיצד עליו לנהוג? הבנתי שאם זה בארנק אז זה ר - ושלמחמירים יש משהו בבחינת "שלוש שכבות"?! שמכסות את הטקסט? מה זה אומר? איפה אפשר למצוא יותר הרחבה בעניין הצנעת טקסט קודש ופתרון "שלוש שכבות".
תשובה: בכדי להכניס דברי תורה לשירותים נדרש שני כיסויים ואחד מהם יכול להיות שקוף (שקית). אין צורך בשלושה כיסויים, ויש המסתפקים בכיסוי אחד. מקורות להרחבה לבקשתך - שו"ע יורה דעה רפב, ו. אורח חיים מג, סעיפים ו-ז. משנה ברורה כה. כף החיים מ, יד ועוד.
שאלה: כמה שאלות על המשיח: ומבורך. שאלתי לגבי הפסוק "ונחה עליו רוח ה, רוח חוכמה ובינה, רוח עצה וגבורה, רוח דעת ויראת ה " (תיאור המלך האידיאלי, ישעיהו י"א, 2). האם הרוח יכלה לחטוא בכל סוג של חטא? האם המשיח הנשמה שלו זכר או נקבה? ואם רוח אלוקים בתוכו האם הוא יכול לראות רע? (למשל טומאה, נידה, עברות כרתות ופסולת שאנו נענשים לאחר חטאו של האדם. הרי בתוך ההויה כלול הכל הטוב והרע והמוות והחיים) הרי אלוקים כולו טוב. אשמח לקבל תשובות
תשובה: המשיח הוא המלך שיהיה בזמן שהקב"ה יעביר את רוח הטומאה מן הארץ. המלך המשיח הוא אישיות מזרע בית דוד. הוא אדם זכר שמשמש כמלך באותה תקופה. התאור של רוח החכמה והבינה ששורה בו זהו תאור של המידות השונות שיהיו תכונותיו של מלך המשיח. מלך המשיח מלא בכוח הטוב והוא ילחם בכוחות הרע שעדיין יהיו בעולם.
שאלה: לראות טלויזיה בשנת האבלות: האם מותר לראות טלויזיה בחודש או לאחר במשך שנה לאבלות על אבי? ברצוני לצין שלא הייתי בקשר אם אבי.
תשובה: חובת האבלות על קרובים היא גם אם לא היית בקשר איתו. באבלות אסור לשמוע מוזיקה אך אין איסור בצפיה בטלוויזיה בהקשר של אבלות. צריך למעט בראיית תוכניות, שהרבה מהם מזיקות לנפש האדם. תנוחמי מן השמים.
שאלה: המתת חסד בעל חי: ברשותי הייתה כלבה כ15 שנה בת 16 ויותר שהתייסרה, עיוורון, חרשות, גפיים אחוריות כמעט משותקות ועושה צרכיה על עצמה ורימות היו בה. הבאתי לביתי וטרינר וזה המליץ לי המתת חסד ונתן לי אופציה של חודשיים עד שלושה של טיפולים באשפוז בבית חולים וטרינרי ושאקרא לו בעוד חודשיים שלושה להמית אותה. קיבלתי החלטה שימית אותה ואני מתייסר יחד עם כל בני המשפחה שאולי לא הייתה לי הזכות להמיתה ולתת לה את החודשים הספורים הללו. יש לי עוד 2 כלבים מלבדה שאספתי ואיני יכול להיפטר מהם מטעמי מצפון. זה קרה הבוקר ואיני מפסיק לחשוב שאולי טעיתי?
תשובה: להרגשתך יש מקום, תלמידי אברהם אבינו רחמנים על אדם ובעלי חיים. ויש דיונים הלכתיים בתחום זה. לרוב הפוסקים איסור צער בעלי חיים הוא איסור מהתורה. דברים רבים ניתן ללמוד מבעלי חיים מכלב אפשר ללמוד על נאמנות. לעצם שאלתך שהכלב מתייסר אין איסור צער בעלי חיים, ומותר להרוג בעלי חיים כאשר עושים את הפעולה בדרך ראויה.
שאלה: לקשט ברכה עם שם ה  לילדי הגן: אני גננת ומידי פעם מחלקת לילדים ברכה כמו הפרשת חלה, הדלקת נרות, תפילת השל"ה וכדו. האם יש בעיה אם אני נותנת לילדים את הברכה כאשר שם ה המפורש כתוב והילדים מקשטים את הברכה מסביב (כמובן לא על הברכה עצמה)?
תשובה: מותר ואף מצווה לחלק לילדי הגן את הברכה במלואה וכתקנה. בשורות טובות
שאלה: תפילת שחרית על חשבון המעביד: אני עובד במקום עבודה ממשלתי. אני צריך להיות ב-7 בבוקר בעבודה. אין נוהל מסודר לגבי תפילת שחרית, אם זה על חשבון העובד או המעביד (כל אחד אומר משהו אחר). חלק אומרים זה תלוי במנהל הישיר וחלק אומרים זה גזל. אני בתור עובד חדש לא יודע מה לעשות. מצד אחד זה מפתה להחתים כרטיס לפני התפילה ומצד שני מפחד שייצא שכרי בהפסדי. לגבי מנחה וערבית אין בעיה אמרו לי זה על חשבון המעביד. לתשובתכם במהרה.
תשובה: שאל את המנהל שלך. הוא האחראי מטעם הממונים עליו לדאוג שתעבוד כראוי, וממילא הוא הכתובת לשאלה זו. בהצלחה, הרב מיכאל יומטוביאן
שאלה: הזמנת נפטר לחתונה: האם קיים מנהג להניח הזמנה על קבר הנפטר (סבא של חתן כלה)?
תשובה: מזל טוב לזוג, שיזכו לבניין עדי עד. אין מנהג להזמין אך אפשר להזמין. ויש שלומדים מהזוהר (פנחס ריט,ב)שההורים נשמתם משתתפת. אם זה עושה לאדם טוב שזוכר את הוריו ביום נישואי בנו יכול לעלות לקברם לומר תהילים לע"נ ולהזמינם.
שאלה: תפילת השל"ה לאדם רווק: לכבוד הרב להבנתי, תפילת השל"ה שנאמרת בערב ראש חודש סיוון מיועדת להצלחת הבנים שילכו בדרך התורה. האם מותר לאומרה גם לאדם רווק (וכמובן ללא ילדים)?
תשובה: תפילת השל"ה אינה עוסקת רק בילדים שנולדו כבר אלא על חינוך ילדיו של האדם בהווה ובעתיד. לכן, מותר וראוי לאדם להתפלל על צאצאיו שיגדלו להיות יראי שמיים גם בהיותו רווק. בשורות טובות נוסח תפילת השל"ה הקדוש
שאלה: שמה של ארץ ישראל: כבוד הרב התיחס לעשייה הפיזית. אך בעצם אין לנו ידיעה ששמה של הארץ שנגיע אליה או לחילופין כשנמצא אותה יהיה. מהו המיסתורין באי ידיעת שמה של הארץ? השאלה נשאלה בהמשך לשאלה "שמה של ארץ ישראל"
תשובה: לשואל שלו', באשר למיסתורין שבאי-ידיעת שם הארץ, הרי מקור נוסף ממנו נלמד העיקרון שהובא בתשובתנו הראשונה: רש"י בראשית כב, ב - את בנך - אמר לו שני בנים יש לי, אמר לו את יחידך, אמר לו זה יחיד לאמו וזה יחיד לאמו, אמר לו אשר אהבת, אמר לו שניהם אני אוהב, אמר לו את יצחק. ולמה לא גילה לו מתחלה? שלא לערבבו פתאום, ותזוח דעתו עליו ותטרף, וכדי לחבב עליו את המצוה וליתן לו שכר על כל דבור ודבור. בדומה מוצאים אנו גם לגבי ירושלים הסתרה של הכתוב - בפרשיות ראה, שופטים, כי-תבא ווילך מצווה התורה מצוות רבות המתייחסות אל "המקום אשר יבחר ה'". עשרים ואחת פעם כותבת התורה את הביטוי הארוך הזה ואינה כותבת מהו אותו מקום. נאמנה,
שאלה: מתי יש לאכול מאכלי חלב בשבועות: באיזו ארוחה יש לאכול מאכלי חלב בחג השבועות?
תשובה: כמה טעמים נאמרו בעניין המנהג לאכול מאכלי חלב בשבועות. ערוך השולחן (אורח חיים תצד, ה) מביא את הטעם שהתורה נמשלה לחלב ודבש, שנאמר: "דבש וחלב תחת לשונך". יש אומרים שיש בזה זכר למשה רבינו שביום זה משו אותו מהמים (לאחר שלושה חודשים שאמו הטמינה אותו) ולא רצה לינוק מחלב גויים אלא חלב יהודיות. יש אומרים שחלב בגימטריה ארבעים, זכר לארבעים יום שמשה רבינו עלה להר. ויש גם את הטעם שנצטוו ישראל באותו יום לאכול בשר רק עם שחיטה ומאחר ולא היה להם בשר שחוט וגם היו צריכים להכשיר את כל כליהם, אכלו חלב. אבל הטעם העיקרי הוא הטעם שמופיע ברמ"א (באורח חיים סימן תצד). לחם שאכלו איתו מאכלי חלב אין לאכול איתו מאכלי בשר. נהגו לאכול באותה ארוחה מאכלי חלב ולאחר מכן (לאחר ניקוי טוב של הפה והידיים והחלפת הכלים והמפה) בשר. בשביל הבשר היו מביאים לחם אחר ויצא שהביאו באותה ארוחה שני לחם וזה זכר לשתי הלחם שהקריבו בשבועות בבית המקדש. לפי טעם זה, יש עניין לאכול את מאכלי החלב באותה ארוחה שאוכלים מאכלי בשר. לפי הטעמים האחרים אין חשיבות כלל מתי אוכלים את מאכלי החלב. היום הרבה נוהגים לאכול ארוחה אחת של בשר וארוחה אחת של חלב (ולא באותה ארוחה). יש המקפידים לאכול בשר דווקא ביום מצד השמחה, שאין שמחה אלא בבשר ויין, אבל מי שמתענג בארוחה חלבית אינו צריך לאכול דווקא בשר. למעשה, ניתן לאכול לפי הנוחות המשפחתית. תשובת הרב שמואל אליהו
שאלה: חימום אוכל בשבת לצורך חג השבועות: השאלה היא בקשר איסור הכנה משבת ליום טוב, ובמיוחד במטבחים ציבוריים כגון צה"ל, ישיבות ובתי הארחה. מהי האפשרות המותרת לחמם אוכל בכמות גדולה לצורך סעודת ליל חג השבועות? השאלה נשאלה בהמשך לשאלה "חימום אוכל בשבת לצורך סעודת ליל שבועות"
תשובה: בצה"ל דוחים את ארוחת ליל החג על מנת שיבשלו במוצאי שבת לכבוד החג. בצבא אסור לשמור אוכל ליומיים וניתנים הנחיות מסודרות לגבי הארוחות בשבת ובחג. לדעתי, כך ראוי לנהוג בכול המקומות הגדולים ולחמם את הסירים ולערוך שולחנות בצאת השבת. אפשרות שנייה, לחמם את האוכל (שמותר לחמם בשבת) ולאכול ממנו מעט בשבת ולהשאיר לארוחת החג.
שאלה: להתפלל על תיקון המינים והמלשינים: ידוע שלכל עבירה יש תשובה. וגם האדם הכי שפל יכול ברגע לחזור בתשובה או למות על קידוש השם ולהיות יותר צדיק מהרב הכי צדיק. למה לא נותנים תקוה למלשינים ולמינים, למה לא מבקשים שיחזרו בתשובה או יחזרו להאמין בה? זו הדרך?
תשובה: הבקשה היא רק כל זמן שהם ממשיכים בדרך שלהם. בבקשת "השיבנו אבינו" אנו מבקשים מה' שיעורר תשובה בלב כולם, ולוואי שיחזרו גם הם בתשובה. אבל כל עוד הם ממשיכים להזיק ולהציק לנו, אפשר להתפלל שיסתלקו ולא צריך להיות חסיד שוטה ולהמשיך לסבול.
שאלה: טוסטר אובן -למסירה: קיבלנו טוסטר אובן מחברים שומרי כשרות שהשתמשו בטוסטר אובן לבשרי ואני צריכה אותו לחלבי, האם אפשר להכשיר ואיך?
תשובה: טוסטר ניתן להכשרה: א. על ידי ניקיון יסודי. ב. השהיה ללא שימוש 24 שעות. ג. הפעלתו בחום גבוה כמה זמן. תבניות לא ניתן להכשרה.
שאלה: שעון שבת לטוסטר בחג השבועות: ברצוני לשים שעון שבת לטוסטר שידלק בערב שבועות, האם זה מותר? והאם מותר לי להכין טוסטים?
תשובה: ביום טוב מותר.
שאלה: להסתפר עם תער בצידי הראש: רציתי לשאול אם אני כאדם חילוני, בגיל 15, יכול להסתפר עם תער לא כל הראש אלא בצידי הראש (הפאות עוברות את העצם שאסור לעבור אבל הן ממש קצרות). עכשיו אני שואל אם אני יכול להשתמש בזה על חלק מהראש או שמותר רק עם מכונה רגילה?
תשובה: ב"ה שמחתי מאוד לקבל את שאלתך, ואשתדל לענות לך באופן ברור. ישנם אנשים החושבים שחלק מהמצוות הן רק לדתיים, אך אין בכך אמת. המצוות הן הכלים שאיתם אנו בונים את הקשר שלנו עם אבינו שבשמים. כל מצווה היא עוד חלק מהגשר עם אבא אוהב שרוצה מאוד מאוד שיהיה לנו טוב, ולכן הוא נתן לנו אותה. כל מצווה יקרה ואהובה לכל אחד מעם ישראל, בין אם הוא מגדיר את עצמו כדתי, ובין אם הוא מגדיר את עצמו כחילוני. כולנו אחים, כולנו בנים של ה', וכולנו רוצים חיים טובים וקשר טוב עם ה'. לכן, חשוב מאוד להשקיע בקשר הזה, חשוב מאוד להתקדם כל הזמן, ואני מבטיח לך, שככל שתלמד יותר את התורה ואת הקשר עם ה' בכלל, כך תגלה עד כמה התורה מתוקה מדבש, ונעימה לנו מאוד מאוד. איסור גילוח בתער הוא איסור ששוה לכל הגברים, ולכן חשוב מאוד שתמשיך לחתוך את השיער על ידי מכונת גילוח. אשמח להיות בקשר ולעזור לך בכל מה שאוכל. הרב יצחק גרינבלט zahig1 gmail.com
שאלה: לשון הרע על אדם שבינתיים נפטר: אם מישהו נפטר, שלא הכרתי אותו אישית, כלומר: אני שמעתי עליו מחברה אבל הוא לא הכיר אותי, ודיברתי עליו קצת לשון הרע ולא הספקתי לבקש סליחה. מה אני צריכה לעשות, ואיך? אני מרגישה כל כך רע, על כל מה שאמרתי לו ועכשיו כשהוא איננו אין לי איך לבקש סליחה על הכל! בבקשה תעזרו לי.
תשובה: הרגשה לא טובה על עשיית חטא מראה על מדרגה רוחנית. בשולחן ערוך בהלכות יום הכיפורים (תרו, ב) מובא שעם חטא כלפי אדם שבינתים נפטר ולא ביקש את סליחתו יבקש סליחה על קברו. אפשר גם לתת צדקה לעילוי נשמתו.
שאלה: האם העץ ביישוב נחשב הפקר?: אנו גרים ביישוב. האם העצים שהיישוב (מזכירות) נטע בחוץ נחשבים הפקר ופטורים מתרומות ומעשרות? השאלה נשאלה בהמשך לשאלה "העץ נחשב הפקר?"
תשובה: וברכת ד' באופן כללי מקובל שהעצים הם הפקר לכל, אבל כדאי לפנות לראש היישוב ו או המזכירות ולברר אצלם האם העצים הם הפקר לכל (כולל אנשים מבחוץ). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: חימום משבת לחג השבועות: השנה השבת צמודה לחג ואני יודעת שאסור להכין אוכל משבת לחג. השאלה האם מותר לחמם למשל פשטידה על הפלטה סמוך לסעודה שלישית, לאכול ממנה מעט בזמן הסעודה השלישית ואז להשאיר אותה להמשך חימום עד לארוחת החג, כי אין די זמן לחימום מצאת השבת לזמן האוכל?
תשובה: מותר. חג שמח
שאלה: קרטל מורים לנהיגה: באחת הערים במרכז הארץ הקימו המורים לנהיגה מעין קרטל של כל המורים בעיר והם דורשים מחיר מופקע (ביחס לערים אחרות) על כל שיעור. בעיר ישנם גם מספר מורים דתיים, האם מותר להם להשתתף באותה החלטה קבוצתית של המורים?
תשובה: אם יש חוק מה המחיר המקסימאלי לשיעור, והמחיר שדורשים באותה עיר חורג ממנו, אסור לאדם דתי להשתתף משום "דינא דמלכותא דינא". אם אין חוק, מותר, למרות שכמובן שזה לא הידור.